Във връзка с постъпило уведомление с вх. № ОВОС-1383/13.05.2025г. „Стратегия за водено от общностите местно развитие“ на „МИГ – Садово“ за периода 2023 - 2027г.“, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

 **І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

Уведомяваме Ви, че заявеното от Вас попада в обхвата на чл.2, ал.2, т.3 от *Наредба за условията и реда за извършване на екологична оценка на планове и програми* (Наредба за ЕО) и в тази връзка следва да бъде предмет на процедура по преценяване **необходимостта от извършване на екологична оценка /ЕО/.**

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка се извършва едновременно с изготвянето и решението за преценяване на необходимостта от извършване на ЕО се издава преди одобряването на съответния план/програма.

**ІІ. В териториалния обхват на Община Садово се включват части от защитени зони от мрежата НАТУРА 2000:**

* „Река Чая“ BG 0000194 за опазване на природните местообитания и на дивата флора и фауна, обявена със Заповед №РД–688/25.08.2020г. на Министъра на околната среда и водите (ДВ бр.80/11.9.2020 г.).
* „Река Марица“ BG 0000578 за опазване на природните местообитания и на дивата флора и фауна, обявена със Заповед №728/19.08.2024 г. (ДВ бр. 74/2024 г.) на Министъра на околната среда и водите.
* „Марица-Първомай“ BG 0002081 за опазване на дивите птици, обявена със Заповед № РД-909/11.12.2008 г. на МОСВ.
* BG0000437 Река Черкезица за опазване на природните местообитания и на дивата флора и фауна, обявена със Заповед № РД – 235 от 22.03.2024 г. Министъра на околната среда и водите. (ДВ бр.31 от 12.04.2024 г.)
* **На територията на Община Садово попадат следните защитени територии по смисъла на Закона за защитените територии:**
* Защитена местност „Мъртвицата“, землище на с. Поповица, обявена със Заповед № РД-155/11.0.1978 г. на КОПС при МС, актуализирана със Заповед № РД-559/12.07.2007 г.;
* Природна забележителност „Фосилни находки“, землище на селата Поповица, Ахматово, Богданица, Селци, Езерово, Бяла река, Православен, обявена със Заповед № 36/11.01.1968 г. на МГГП;

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ЕО ще бъде извършена и преценка за вероятната степен на отрицателно въздействие на плана върху предмета и целите на опазване на защитените зони.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-1383-1/19.05.2025г.